jkorsvik/nowiki_second_scrape_merged huggingface dataset:
Rondônia

Rondônia er en delstat nordvest i Brasil. Delstaten grenser i vest til nabodelstaten  Acre, i nord til delstaten Amazonas, i øst til Mato Grosso og i sør til Bolivia. Delstaten hadde i 2015 et beregnet folketall på 1 768 204.Delstatshovedstaden ligger i Porto Velho, som har om lag 380 000 innbyggere. Andre byer er Ji-Paraná, Ariquemes, Vilhena og Cacoal.


== Geografi ==
Delstaten er hovedsakelig dekket av jungel. Om lag 20% av delstaten har imidlertid blitt snauhogd etter at omfattende nybygging begynte på 1970-tallet. Mesteparten av innbyggerne bor i eller i nærheten av byer. Delstaten er en viktig eksportør av tre og en stor produsent av kaffe og kveg.


== Historie ==
Rondônia er oppkalt etter Candido Rondon, som ledet flere ekspedisjoner i Brasils grenseområder tidlig i det 20. århundre. En av disse var en kanoekspedisjon i samarbeid med tidligere president i USA, Teddy Roosevelt.
Delstaten ble skilt ut fra Mato Grosso  som et føderalt territoriom i 1943 under navnet Guaporé. Dette var en del av president Getulío Vargas politikk for å sikre Brasils grenser. Territoriet ble omdøpt til Rondônia i 1956. På 1970-tallet ble det etablert et program som fikk navnet Pólo-Noroeste. Dette programmet skulle fremme immigrasjon til området og markerte også begynnelsen på kaffeplantasjene og kvegdriften i regionen.
Pólo-Noroeste-programmet økte befolkningen i Rondônia fra 10 000 i 1970 til 1,5 millioner i 2004. Med unntak av Porto Velho og Guajará-Mirim, er alle byene i delstaten bygget av nybyggere innenfor dette programmet. Etter sluttføringen av Pólo-Noroeste, har de føderale myndigheter startet Planaforo-programmet som fokuserer mer på miljø- og urbefolkningsspørsmål. Et hovedområde i dette programmet er å definere grensene for indianerreservat.
I 1980 ble vannkraftverket Samuel bygget. Dette kraftverket muliggjorde en stor økning i produksjonen av tømmer, mineraler og matvarer samt innenfor bygg og anlegg.
Rondônia ble erklært som egen delstat i 1988 og er en av Brasils yngste delstater. Frihandelsområdet Guajará-Mirim ble etablert i 1993. Dette området grenser til Bolivia og har ført til en markert økning i handelen mellom Rondônia og Bolivia.
Siden slutten av 1990-tallet har Rondônia begynt å tilrettelegge for økt turisme.  Porto Velho ligger ved Madeira-elva, som er en sideelv til Amazonas, samt at innsjøen Lago do Cuniã ligger i delstaten.


== Referanser ==


== Eksterne lenker ==
Offisielt nettsted 
(en) Rondônia – kategori av bilder, video eller lyd på Commons 
(en) Rondônia – galleri av bilder, video eller lyd på Commons 
Brasils ambassade i London
Rondonia Web
Rutland

Rutland er et grevskap i England. Det tilhører regionen Øst-England, og grenser mot Leicestershire, Lincolnshire og Northamptonshire.
Det er det minste tradisjonelle grevskap i England; i dag er City of London, som er mindre, også et grevskap. Den lengste distansen fra nord til sør i Rutland er bare 29 km, mens det fra øst til vest er 27 km. Fordi det er så lite er ikke grevskapet delt inn i distrikter, og fungerer dermed som en enhetlig myndighet, samtidig som det er et seremonielt grevskap
De viktigste byene er administrasjonsbyen Oakham og Uppingham. Midt i Rutland ligger det store reservoaret Rutland Water, som er et viktig naturreservat. Det er et overvintringssted for villfugl, og parringssted for fiskeørn. 


== Historie ==
i Domesday Book ble den nordvestlige delen av grevskapet omtalt som distriktet Rutland i Nottinghamshire, mens den sørlige delen var distriktet Wicelsea i Northamptonshire. Første gang Rutland nevnes som et eget grevskap er i 1159, men så sent som i det 14. århundre ble det fortsatt oftest regnet som et soke, en juridisk enhet på lavere nivå.
I 1974 ble Rutland et distrikt i Leicestershire, men 1. april 1997 ble det på grunn av krav fra befolkningen gitt tilbake sin status som eget grevskap.


== Litteratur ==
Phillips, George (1912): Cambridge County Geography of Rutland. University Press. ASIN B00085ZZ5M.
Rycroft, Simon; Roscoe, Barbara; Rycroft, Simon (1996): «Landscape and Identity at Ladybower Reservoir and Rutland Water» i: Transactions of the Institute of British Geographers 21 (3), s. 534–551. Blackwell Publishing. doi:10.2307/622595. JSTOR 622595.
Galitzine, Prince Yuri (1986): Domesday book in Rutland: The Dramatis personae (PDF). Rutland Record Society.


== Eksterne lenker ==
Offisielt nettsted 
(en) Rutland – kategori av bilder, video eller lyd på Commons 
Rutland i Open Directory Project
Rutland County Council
Rutland Local History & Record Society
Rutland (andre betydninger)

Rutland kan vise til:


== Steder ==
Rutland, grevskap i England (det opprinnelige Rutland som andre steder er oppkalt etter)
Rutland (Illinois) i USA
Rutland (Massachusetts) i USA
Rutland (New York) i USA
Rutland (Ohio) i USA
Rutland (Vermont) i USA
Rutland County i Vermont, USA


== Annet ==
Rutland, roman av Jonas Lie
Rutlandbanen, jernbanelinje i New England i USA.
Samar (provins)

Samar er en filippinsk provins i regionen Eastern Visayas i landsdelen Visayas. Den omfatter den vestlige delen av øya Samar. Den grenser i nord mot provinsen Northern Samar, og i øst mot provinsen Eastern Samar. Provinssetet er i Catbalogan.


== Navn ==
Den eldre provinsen Samar omfattet hele øya, men ble delt i tre deler som fikk navnene Eastern Samar, Northern Samar og Western Samar. I 1969 ble provinsnavnet Western Samar endret til Samar.


== Politisk inndeling ==
Samar er delt i 1 bykommune (city) og 25 "municipalities" (landkommuner).


=== Bykommune (city) ===
Calbayog City


=== Landkommuner (municipalities) ===


== Eksterne lenker ==
Offisielt nettsted 
(en) Samar (province) – kategori av bilder, video eller lyd på Commons
Northern Samar

Northern Samar er en filippinsk provins i regionen Eastern Visayas i landsdelen Visayas. Den omfatter den nordlige delen av øya Samar. Den grenser i sør mot provinsene Samar og Eastern Samar. Provinssetet er i Catarman.


== Historie ==
Mellom 1599 og 1605 bygde misjonærer tilhørende jesuittordenen en misjonsstasjon i Palapag midt i ibabao-folkets område. Jesuittene ble på stedet til sent på 1700-tallet, til deres plass ble overtatt av andre katolske misjonærer, fra fransiskanerordenen.
Ettersom San Bernardino-stredet ble til en hovedled for den spanske galliontrafikk over Stillehavet mellom Acapulco i Mexico og  Manila på de filippinske øyer, ble det anlagt en havn i Palapag. Her kunne de tungt lastede gallioner fra Manila ta tilflukt ved ugunstige vindretninger eller opprørt sjø før de la  ut på selve stillehavsoverfarten.
Tidlig på 1600-tallet ble det sendt skipsbyggere fra Palapag til Cavite, der de skulle hjelpe til med byggingen av gallioner og andre skip. Det kom da i 1649 til et opprør blant rekruttene, som ikke ville ha mer kommandering over deres liv fra spansk side. Opprøret fikk gjenklang i store deler av landsdelene Visayas og Mindanao. Anføreren på Samart var waray-helten Juan Ponce Sumuroy, og derfor kalles stridighetene også Sumuroy-opprøret. Oppstanden spredte seg også nordover til Albay og sør til Mindfanaus nordkyst, og så til Cebu. Den pågikk i ett år før den spanske kolonimakt klarte å underkue den.
Byen Capul, på øya av samme navn, var fra 1848 til 1852 sete for Samars regjering. Capul het tidligere Abak, etter dens tidligere hersker fra øya Java, som hadde tatt med seg de første nybyggere dit. Capul er del av provinsen Northern Samar. Navnet er avledet fra Acapulco.
I 1898, tidlig under den filippinsk-amerikanske krig, landet amerikanske soldater på Catarmans strender, og gikk til kamp mot en filippinsk styrke under general Vicente Lukban. Filippinerne kjempet med enkle slagvåpen, som bolo-kniver, og med selvlagede skytevåpen -  paltiks, mens amerikanerne hadde kanoner og moderne skytevåpen. Nederlaget var ikke til å unngå, men filippinerne klarte å trekke seg unna og gikk over til geriljakrig mot amerikanerne. En av de mer betydelige kamphandlinger mot amerikanerne på den nåværende provinsens område var beleiringen av Catubig.
Under annen verdenskrig organiserte Samars befolkning frivillge styrker som skulle delta i kampen mot japanerne. Kontingenten ble del av den filippinske nasjonalgarde i Manila.
Flere år etter uavhengigheten fikk kongressmennene Eladio T. Balite fra det nordlige Samar, og Felipe J. Abrigo fra det øslige Samar ved Republic Act 4221 vedtatt en delingsplan av Samar i tre. Loven ble ratifisert ved folkeavstemning den 9. november 1965, og delte øya Samar i tre provinser: Northern Samar, Eastern Samar og Western Samar.


== Politisk inndeling ==
Northern Samar er delt i 24 «municipalities» (landkommuner).


=== Landkommuner (municipalities) ===


== Referanser ==


== Eksterne lenker ==
Offisielt nettsted 
(en) Northern Samar – kategori av bilder, video eller lyd på Commons
Lockheed U-2

Lockheed U-2 er et amerikansk rekognoseringsfly som ble utviklet med utgangspunkt i jagerflyet F-104 Starfighter og produsert av Lockheed Corporation. Rekognoseringsflyet fløy svært høyt, og på den tid da det ble satt i drift mente man at det ikke fantes luftforsvarssystemer som kunne nå det. Flyet ble i 1960 involvert i en internasjonal episode over sovjetisk luftrom da det ble skutt ned på vei fra Pakistan til Norge (Bodø)
U-2 fløy første gang over sovjetisk luftrom 4. juli 1956. Man antok at om man fløy høyere enn 50 000 fot kunne ikke sovjetiske jagerfly nå opp til flyet og skyte det ned, og i begynnelsen var dette en riktig antakelse.


== U2-affæren ==

Den 1. mai 1960 startet piloten Francis Gary Powers fra den amerikanske flystasjonen i Peshawar i Pakistan for å fly over sovjetisk luftrom til Bodø hovedflystasjon, og denne gangen ble flyet for første gang angrepet av sovjetiske luftvernmissiler, som lyktes å få flyet ned i nærheten av byen Sverdlovsk. En salve på hele 14 missiler ble avfyrt, en av dem traff og skjøt ned et sovjetisk jagerfly, men ingen av dem traff selve U-2 flyet. Trykkbølgen fra eksplosjonene da missilene eksploderte lyktes imidlertid med å gi flyet svært alvorlige skader, og flyet begynte umiddelbart å gå i oppløsning. Den amerikanske regjeringen forsøkte i begynnelsen å bortforklare dette med at det var et værobservasjonsfly som hadde fløyet feil. Flygeren Gary Powers valgte imidlertid å fortelle sannheten om oppdraget, noe som førte til at forholdet mellom USA og Sovjetunionen ble betydelig forverret.


== Spesifikasjoner ==


== Eksterne lenker ==
(en) Lockheed U-2 – kategori av bilder, video eller lyd på Commons 
(en) Lockheed U-2 – galleri av bilder, video eller lyd på Commons 
Unlimited horizons : design and development of the U-2
U-2 ved Norsk Luftfartsmuseum, Bodø
Nottinghamshire

Nottinghamshire (forkortes Notts) er et grevskap i England. Det ligger i regionen Øst-Midlands, og grenser mot South Yorkshire i nordvest, Lincolnshire i øst, Leicestershire i sør og Derbyshire i nordøst.
Det seremonielle grevskapet består av syv distrikter i det administrative grevskapet og den enhetlige myndigheten Nottingham, som ble selvstyrt i 1998. Nottingham er allikevel fortsatt administrasjonsby for grevskapet, men administrasjonen sitter utenfor området de styrer og er basert i West Bridgford i borough Rushcliffe ved en lokalisering som er rett ved Nottingham på den motsatte side av elven Trent.
I 2011 var det beregnet at grevskapet hadde en befolkning på 785 800 innbyggere. Over halvparten av befolkningen bor byområdet Stor-Nottingham (utbygde urbane område) og som fortsetter inn i Derbyshire.


== Kultur ==
Nottinghamshire er lokaliseringen til slektshjemmet til poeten Lord Byron, Newstead Abbey, som han solgte i 1818. Det er i dag eid av byen Nottingham og åpen for besøkende. Den i sin tid beryktede forfatteren, men i dag rehabilitert, D. H. Lawrence, var fra Eastwood i Nottinghamshire. Toton var fødestedet til den engelske folkesangeren og låtskriveren Anne Briggs, kjent for hennes sang «Black Waterside».


== Referanser ==


== Eksterne lenker ==
(en) Offisielt nettsted 
(en) Nottinghamshire – kategori av bilder, video eller lyd på Commons 
Visit Nottinghamshire
Nottinghamshire County Council
Margarethe von Trotta

Margarethe von Trotta (født 21. februar 1942 i Berlin) er en tysk filmregissør, skuespiller og manusforfatter.


== Filmografi ==
Katharina Blums tapte ære  1975
Christa Klage vaknar opp 1978
Søstrene eller lykkens balanse 1979
Blodets bånd 1981
Vanviddets terskel 1983
Rosa Luxemburg 1986
Felix 1987
Fürchten und Lieben 1988
Løftet 1994
Paura e amore 1988
Tilbakekomsten 1990
Den lange stillheten 1993
Winterkind 1997 (TV)
Mit fünfzig küssen Männer anders 1998 (TV)
Dunkle Tage 1999 (TV)
Jahrestage/Aus dem Leben von Gesine Cressphal 2000 (mini) TV-serie
Rosenstraße 2001
Hanna Arendt 2012


== Referanser ==


== Eksterne lenker ==
(en) Margarethe von Trotta på Internet Movie Database 
(sv) Margarethe von Trotta i Svensk Filmdatabas 
(da) Margarethe von Trotta på Filmdatabasen 
(da) Margarethe von Trotta på Filmdatabasen 
(da) Margarethe von Trotta på Scope 
(fr) Margarethe von Trotta på Allociné 
(en) Margarethe von Trotta på AllMovie 
(en) Margarethe von Trotta hos The Movie Database
Maria Schrader

Maria Schrader (født 27. september 1965 i Hannover) er en tysk skuespillerinne, utdannet ved Max-Reinhardt-Seminar i Wien.
Maria Schrader har regissert filmen «Liebesleben» (Kjærlighetsliv). Hun skrev også manus, spilte en rolle og produserte filmen. Hun har også skrevet andre filmmanus: «RobbyKallePaul», «I was on Mars», «Stille Nacht» og «Meschugge». Hun medregisserte «I was on Mars» sammen med Dani Levy som hun var gift med på den tiden og fram til 1999. Schrader har et barn sammen med regissør Rainer Kaufmann, en datter hun har oppkalt etter Felice, en skikkelse i filmen «Aimée & Jaguar».
Schrader var medlem av juryen ved Berlin International Film Festival i 2000.


== Filmografi ==
I was on Mars, 1992, Silva
Burning Life, 1994, Anna, med Anna Thalbach, Max Tidof
Keiner liebt mich, 1995, Fanny Fink, Regi: Doris Dörrie, mit Elisabeth Trissenaar
Der Unfisch, 1997, Sophie Moor, Regi: Robert Dornhelm, Buch: Michael Köhlmeier, med Eva Herzig, Andreas Lust, George Tabori, Georges Kern, Désirée Nosbusch, August Schmölzer, Karl Merkatz, Dolores Schmidinger, Bibiane Zeller, Ida Krottendorf, Rudolf Wessely
Bin ich schön?, 1998, Elke, Regi: Doris Dörrie, med Marie Zielcke, Carla Weindler, Julian Messner, Suzanne von Borsody, Franka Potente, Gustav-Peter Wöhler, Steffen Wink, Anica Dobra, Iris Berben, Oliver Nägele, Dietmar Schönherr, Uwe Ochsenknecht
Aimée und Jaguar, 1999, Felice Schragenheim (Jaguar), Regi: Max Färberböck, med Heike Makatsch, Juliane Köhler, Johanna Wokalek
Emil und die Detektive, 2001, Pastorin Hummel
Väter, 2002, Melanie Krieger, Regi: Dani Levy, med Sebastian Blomberg, Christiane Paul
Rosenstraße, 2003, Hannah Weinstein, Regi: Margarethe von Trotta, med Katja Riemann, Jutta Lampe
Schneeland, 2005, Elisabeth, med Joachim Król, Susanne Lothar, Ulrich Mühe
Deutschland 83, 2015, Lenora Rauch.


== Utmerkelser ==
Max-Ophüls-Preis 1992
Bayerischer Filmpreis 1994, 1998


== Referanser ==


== Eksterne lenker ==
(en) Maria Schrader – kategori av bilder, video eller lyd på Commons 
(en) Maria Schrader – galleri av bilder, video eller lyd på Commons 
(en) Maria Schrader på Internet Movie Database 
(no) Maria Schrader hos Filmfront 
(sv) Maria Schrader i Svensk Filmdatabas 
(da) Maria Schrader på Filmdatabasen 
(da) Maria Schrader på Scope 
(fr) Maria Schrader på Allociné 
(en) Maria Schrader på AllMovie 
(en) Maria Schrader hos Rotten Tomatoes 
(en) Maria Schrader hos TV Guide 
(en) Maria Schrader hos The Movie Database 
(en) Maria Schrader på Apple Music 
(en) Maria Schrader på Discogs 
(en) Maria Schrader på Spotify 
(en) Maria Schrader på Last.fm
Claus von Amsberg

Claus Georg Wilhelm Otto Friedrich Gerd von Amsberg (født 6. september 1926 i Hitzacker, Tyskland, død 6. oktober 2002 i Amsterdam) var en tysk diplomat. Han giftet seg med dronning Beatrix av Nederland den 10. mars 1966, og fikk tittelen prins av Nederland, Jonkheer (junker) van Amsberg.
Beatrix og Claus fikk tre barn; Willem-Alexander av Nederland, Johan Friso av Oranien-Nassau og Constantijn av Nederland.
Prins Claus ble i 1968 tildelt storkors med kjede av St. Olavs Orden.


== Referanser ==
East Sussex

East Sussex er et grevskap i England. Det ligger i regionen Sørøst-England, og grenser til Kent, Surrey og West Sussex. Mot sør ligger Den engelske kanal. Administrasjonsbyen er Lewes.
I 1888 ble det tradisjonelle grevskapet Sussex delt i to administrative områder, med hvert sitt grevskapsråd. Sussex besto likevel som et seremonielt grevskap inntil 1974, da dette også ble delt i to etter den administrative grensen. Området Mid Sussex ble lagt under West Sussex.
Det seremonielle grevskapet East Sussex består av fem distrikter i det administrative grevskapet samt den enhetlige myndigheten Brighton and Hove, som ble selvstyrt i 1997 og fikk status som city (se bystatus) i 2000.


== Historie ==
East Sussex er en del av det historiske grevskapet Sussex som har sine røtter i middelalderriket til sørsakserne som etablerte seg selv der på 400-tallet etter at romerne hadde forlatt Britannia. Det er rikt med arkeologiske levninger, særlig i opplandene. Områdets lokalisering ved kysten gjorde det utsatt for invasjoner, inkludert romerne, senere norrøne vikinger og normannere. Eldre tradisjonelle industrier har vært fiske, jernframstilling, og handel med ull, nå enten forsvunnet og minsket.
Selv om navnet Sussex er avledet fra den saksiske perioden mellom 477 og 1066, går historien til den menneske bosetningen i Sussex tilbake til paleolitikum, eller den eldre steinsalder. Sussex har vært bosatt siden den gang og selv om det har vært et framgangsrikt land, men har også vært underlagt ulike forfølgelser, kriger, invasjoner, politisk uro og migrasjoner gjennom hele sin lange historie.


== Geologi ==
Fra en geologisk synsvinkel er East Sussex en del av Wealds sørlige antiklinale fold: South Downs, en rekke av moderate krittåser som strekker seg over den sørlige delen av grevskapet fra vest til øst og har sin parallell i Kent ved North Downs. I nord ligger parallelle daler og høyder, den høyeste er selve Weald, bestående av Hastings Beds (en geologisk enhet) og Wealden Clay. Sandsteinene og leire møter havet ved Hastings; North og South Downs ved Beachy Head.


== Referanser ==


== Eksterne lenker ==
Offisielt nettsted 
(en) East Sussex – kategori av bilder, video eller lyd på Commons 
East Sussex i Open Directory Project
Bilder fra East Sussex hos arkivet til English Heritage
The $5.98 E.P.: Garage Days Re-Revisited

The $5.98 EP: Garage Days Re-Revisited er en EP som ble gitt ut av gruppen Metallica på plateselskapet Elektra Records i 1987. Dette var Metallicas første utgiving etter at Cliff Burton døde i september 1986, med Jason Newsted som erstatter.Plata ble sjeldnere og sjeldnere med åra, men innholdet ble tilgjengelig igjen med utgivelsen av Garage Inc. i 1998.
Ordet «re-revisited» uttrykker det samme som «på gjen-gjensyn», noe som spiller på at bandet i 1984 hadde kalt B-siden til «Creeping Death» for Garage Days Revisited, da den inneholdt covere av favoritter fra tiden i enklere øvingslokaler – typisk garasje.


== Innhold ==


== Referanser ==


== Eksterne lenker ==
(en) The $5.98 E.P.: Garage Days Re-Revisited på Discogs 
(en) The $5.98 E.P.: Garage Days Re-Revisited på MusicBrainz 
(en) The $5.98 E.P.: Garage Days Re-Revisited på AllMusic
Separations

Separations er et album av Pulp, deres tredje studioalbum. Plata ble innspilt i 1989, sterkt inspirert av acid house-musikk. Den ble ikke gitt ut før Pulp hadde skiftet plateselskap og så smått begynt å få litt oppmerksomhet. Singelen «My Legendary Girlfriend» ble NMEs single of the week i 1991.


== Sporliste ==
«Love Is Blind»
«Don't You Want Me Anymore?»
«She's Dead»
«Separations»
«Down By the River»
«Countdown»
«My Legendary Girlfriend»
«Death II»
«This House Is Condemned»Alle sanger er skrevet av Pulp.


== Personell ==
Jarvis Cocker – vokal, gitar
Russell Senior – gitar, fiolin
Candida Doyle – keyboards
Steve Mackey – bass
Nick Banks – trommer


== Eksterne lenker ==
(en) Separations på Discogs 
(en) Separations på MusicBrainz 
(en) Separations på Spotify 
(en) Separations på AllMusic
Gloucestershire

Gloucestershire (forkortes Glos) er et grevskap i England. Det tilhører regionen Sørvest-England og grenser mot grevskapene Herefordshire, Oxfordshire, Worcestershire, Warwickshire og Wiltshire, samt Gwent i Wales. Administrasjonsbyen er Gloucester.
Deler av Cotswold Hills og dalen Severn renner gjennom, og hele Forest of Dean, ligger i Gloucestershire. 
Bristol har vært en del av Gloucestershire, men i 1373 ble byen et eget grevskap. South Gloucestershire ble en del av grevskapet Avon i 1974. Da dette grevskapet ble oppløst i 1996, ble området en enhetlig myndighet, og del av det seremonielle grevskapet Gloucestershire.
Den store Royal Air Force basen RAF Fairford ligger ved landsbyen Fairford i Gloucestershire. Denne ble kjent da den var hjemmebase for de amerikanske B-52 flyene som deltok under Gulfkrigen.


== Historie ==
Gloucestershire er et historisk grevskap som er omtalt i Den angelsaksiske krønike for 900-tallet, skjønt områdene Winchcombe og Forest of Dean ble ikke lagt til før på slutten av 1000-tallet. Gloucestershire inkluderte opprinnelig Bristol, den gang en liten by. Det rurale samfunnet flyttet til havnebyen som Bristol etter hvert ble til, og byens befolkning vokste stort, særlig under innflytelse av den industrielle revolusjon. Bristol ble et grevskap i egen rett, adskilt fra Gloucestershire og Somerset i 1373. Den ble senere en del av grevskapet Avon fra 1974 og til 1996.


== Litteratur ==
Rudder, Samuel (1779): A New History of Gloucestershire. Opptrykk: Nonsuch Publishing, 2006. ISBN 1-84588-023-4 (Fri nedlasting som PDF: A New History of Gloucestershire)


== Eksterne lenker ==
Offisielt nettsted 
(en) Gloucestershire – kategori av bilder, video eller lyd på Commons 
(en) Gloucestershire – galleri av bilder, video eller lyd på Commons 
Gloucestershire County Council, nettsted for de lokale myndigheter
Gloucestershire i Open Directory Project
Bilder fra Gloucestershire i arkivet til English Heritage